Συνάδελφοι, στη 18η τακτική συνεδρίαση της ΕΣΕ ΠΕ στις 16/10/2018 συζητήθηκαν τα παρακάτω θέματα:

Ημερήσια διάταξη:

1. Αποδοχή Γ΄ δόσης τακτικής επιχορήγησης έτους 2018.
2. Ορισμός τριμελούς επιτροπής για τις παραχωρήσεις σχολικών χώρων σε συλλόγους-σωματεία.
3. Ενημέρωση από τον Αντιδήμαρχο Παιδείας, Ηλεκτρονικής Διακυβέρνησης και Διαφάνειας, κ. Πολύδωρο Συρίγο, σχετικά με την αναβάθμιση των αιθουσών των Η/Υ των σχολείων Α΄βάθμιας Εκπαίδευσης του Δήμου μας.
4. Παράταση σύμβασης υποστήριξης λογιστηρίου και οικονομικών υπηρεσιών, βάσει της κείμενης νομοθεσίας.

Έγινε ενημέρωση για τα οικονομικά της ΕΣΕ ΠΕ: Εγκρίθηκε η 3η επιχορήγηση του 2018 που ανέρχεται στις 57.000 ευρώ. Η επιτροπή για να καλύψει τις βασικές της ανάγκες χρειάζεται περίπου 400.000 ευρώ κάθε χρόνο. Από τον κρατικό προϋπολογισμό καλύπτει γύρω στις 200.000 ευρώ και τα υπόλοιπα από το Δήμο Ν. Σμύρνης.

Αναφορικά με τα θέματα της ΗΔ, αποφασίστηκαν τα παρακάτω:

* Έγινε ομόφωνα αποδοχή της Γ΄ δόσης τακτικής επιχορήγησης έτους 2018.
* Ορίστηκε ομόφωνα τριμελής επιτροπή που θα αναλάβει τα θέματα της παραχώρησης χώρων.
* Εγκρίθηκε ομόφωνα παράταση σύμβασης υποστήριξης λογιστηρίου και οικονομικών υπηρεσιών (κ. Παπαδά)

Επιπλέον, αποφασίστηκε ομόφωνα να τοποθετηθούν κλιματιστικά σε όλα τα εργαστήρια Πληροφορικής -πλην αυτών που ήδη έχουν (5ο και 12ο)- και στο Γραφείο Εκπ/κών του 13ου Δημοτικού.

Στη συνεδρίαση παρίστατο και ο κ. Συρίγος ο οποίος ενημέρωσε την επιτροπή για την αναβάθμιση των εργαστηρίων Πληροφορικής που προγραμματίζεται να γίνει με δαπάνες του Δήμου Ν. Σμύρνης. Συγκεκριμένα, ανέφερε τα ακόλουθα:

* Θα δοθεί έκτακτη επιχορήγηση που ανέρχεται στο ποσό των 74.000 ευρώ.
* Έχει ξεκινήσει από πέρσι η καταγραφή του εξοπλισμού των εργαστηρίων Πληροφορικής
* Απόφαση του Δήμου είναι να τοποθετηθούν λειτουργικά συστήματα Linux σε όλα τα εργαστήρια, γιατί αποτελούνται από ελεύθερα λογισμικά και δε χρειάζονται άδεια λειτουργίας.
* Ο διαγωνισμός θα γίνει μέσα στο Νοέμβρη και η ολοκλήρωση του έργου μέσα στο 2018 για όλα τα Δημοτικά Σχολεία.
* Προβλέπεται να δημιουργηθούν 12 θέσεις εργασίας για κάθε εργαστήριο και να τοποθετηθούν: 1 server και 1 laptop για τον εκπ/κό, οθόνες και πληκτρολόγια και όπου είναι απαραίτητο κάποιες μονάδες Η/Υ.
* Παράλληλα έχει γίνει αίτημα στις Κτιριακές Υποδομές για εξοπλισμό των Δημοτικών Σχολείων με Η/Υ, προτζέκτορες και διαδραστικούς πίνακες.

Ζητήματα που τέθηκαν από μας:

* Ενώ από το περσινό σχολικό έτος είχε οριστεί επιτροπή που θα εξέταζε τα αιτήματα των σχολείων για ηλεκτρονικό εξοπλισμό –στις αίθουσες διδασκαλίας και στα εργαστήρια Πληροφορικής- ποτέ δεν συγκεντρώθηκαν αυτά τα αιτήματα (όπως άλλωστε και τα συνολικά αιτήματα των σχολείων) και δεν καταγράφηκαν οι ανάγκες.
* Είναι απολύτως φυσικό οι εκπ/κοί να διεκδικούμε αναβάθμιση των εργαστηρίων, αφού αυτά λειτουργούν με Η/Υ πεπαλαιωμένους, προερχόμενους από διάφορες χορηγίες. Είναι, ωστόσο, απολύτως αναγκαίο να εκφράσουν οι εκπ/κοί τις ανάγκες των σχολείων για τις Ν. Τεχνολογίες. Μπορούν οι εκπ/κοί της Πληροφορικής να προτείνουν το είδος της αναβάθμισης που χρειάζονται τα εργαστήρια της Πληροφορικής, αφού αυτοί έχουν τις τεχνικές γνώσεις και γνωρίζουν συγχρόνως τις υποδομές που απαιτούνται για την ένταξη των Νέων Τεχνολογιών στη διδακτική πράξη.
* Κάποιοι εκπ/κοί Πληροφορικής είχαν εκφράσει τις ενστάσεις τους πέρσι για το είδος αναβάθμισης που προτείνει ο Δήμος, καταγράφοντας τις δυσκολίες που θα δημιουργήσει το νέο λειτουργικό σύστημα.
* Είναι αναγκαίο να ενημερωθούν άμεσα οι εκπ/κοί Πληροφορικής όλων των Σχολείων και να συμφωνηθεί η κατάλληλη επιλογή αναβάθμισης. Δεν μπορεί να επιλέγεται μια τέτοια δαπάνη ερήμην των εκπ/κών που γνωρίζουν τις διδακτικές ανάγκες των μαθητών!

Θεωρώ ότι όλοι οι Δ/ντές πρέπει να απαιτήσουμε μια τέτοια συνάντηση με τον Αντιδήμαρχο Παιδείας.

Καλή δύναμη και καλή συνέχεια!

Με εκτίμηση

Ανθή Μαντζαβράκου